આવા સવાલો અને ફિલ્મના લૉજિક વિશે ચિંતન કરતા બેઠા હોઈએ ત્યારે જ ડિરેક્ટર વધુ એક બમ્પ લઈ આવે, ટ્વિસ્ટ એન્ડિંગ. રાઇટર લોગની મહત્વાકાંક્ષા તમે જુઓ કે ટ્વિસ્ટ પણ સીધો હૉલીવુડની યુઝ્અલ સસ્પેક્ટ્સ કે નાઓ યુ સી મી જેવી સુપર સ્માર્ટ ક્રાઇમ ફિલ્મોની યાદ અપાવે એવો. એ ટ્વિસ્ટ જોઈને આપણા ચહેરા પર વધુ એક સ્મિત આવે. ત્યાં જ ટ્વિસ્ટની સમજૂતી જોઈને ફરી પાછા કેટલાક સવાલો થવા માંડે. એ જ વખતે આપણા સદ્નસીબે ફિલ્મ પૂરી જાહેર કરી દેવામાં આવે અને આપણે પણ ફિલ્મના બંધકોની જેમ સહીસલામત બહાર આવી જઈએ, વેલ ઑલમોસ્ટ.